**Budapest Honvéd FC** é un club polideportivo húngaro con sede en Budapest.

Historia
--------

En 1909 fundouse coma o Kispest AC. Kispest é o barrio de Budapest onde xurdiu o club. En 1926 pasou a se-lo Kispest FC, mais en 1944 volvería ao seu nome orixinal. En 1949 O Ministerio de Defensa fíxose co control do club e converteuse na escuadra do Exército Húngaro. Asismesmo, Kispest comezou a formar parte do Distrito XIX de Budapest así que o club rebautizouse coma o Budapest Honvéd SE. Este nome provén da verba húngara *Honvédség*, que é o nome do exército do país. *honvéd* quere dicir literalmente *defensor da patria*.

Antes de converterse na escuadra do exército, o único título que conseguira o equipo foi unha Copa de Hungría de Fútbol no ano 1926.

### Copa de Europa

En 1956 Honvéd participou na Copa de Europa, e tocoulle enfrontarse na primeira rolda co Athletic de Bilbao. Perderon por 3-2 en Bilbao e antes de que puidera xogarse o encontro de volta estoupou a Revolución Húngara de 1956 en Budapest. Os xogadores negáronse a volver a Hungría e conseguiron que a volta se xogara en Bruxelas. De calquera xeito o gardameta do Honvéd mancouse nos primeiros minutos do encontro e o extremo esquerdo Zoltán Czibor tivo que ocupa-lo seu posto. O resultado foi de 3-3, cun total na eliminatoria favorable ós bilbaínos por 6-5.

### Xira mundial

A eliminación da Copa de Europa deixou á escuadra no limbo. Os xogadores negábanse a retornar a Hungría e incluso trouxeron ás súas familias dende Budapest. En contra da FIFA e da Federación Húngara de Fútbol organizaron unha xira por Italia, Portugal e España, pola sinxela razón, segundo declararía anos despois o propio Ferenc Puskás, de que non tiñan cartos nin para xantar. Algúns destes encontros foron un empate 5-5 contra un combinado de Madrid e unha vitoria 4-3 contra o FC Barcelona.

Dende México chegou unha oferta de asilo político e unha invitación para que o club se unira á liga nacional. Decidiron rexeitala, mais aceptaron acudir a un torneo no Brasil co CR Flamengo e o Botafogo.

Despois disto a FIFA declarou ilegal o equipo e desautorizounos para emprega-lo nome do Hónved. Á volta a Europa, separáronse. Algúns coma József Bozsik regresarían a Hungría mentres que outros coma Zoltán Czibor, Sándor Kocsis ou Ferenc Puskás marcharían para España. Os dous primeiros para o FC Barcelona e Puskas para o Real Madrid.

En 1991 mudou de novo o seu nome a Kispest Honvéd FC. O seu nome actual adoptárono en 2003.

Títulos
-------

### Fútbol

* **Liga húngara de fútbol: 13**
	+ 1949/50, 1950, 1952, 1954, 1955, 1980, 1984, 1985, 1986, 1988, 1989, 1991 1993
* **Copa de Hungría de fútbol: 7**
	+ 1926, 1964, 1985, 1989, 1996, 2007, 2009
* **Copa Mitropa: 1**
	+ 1959
* **Trofeo Cidade de Vigo: 1**
	+ 1974

### Balonmán

* **Campionato de Europa: 1**
	+ 1982

### Wáter-polo

* **Euroliga LEN:1**

Xogadores
---------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Posto | País | Xogador |
| --- | --- | --- | --- |
| 3 | DEF | Nixeria | Eke Uzoma |
| 6 | MED | Hungría | Dániel Gazdag |
| 7 | DEF | Hungría | Bence Batik |
| 8 | MED | Hungría | Gergő Holdampf |
| 9 | MED | Hungría | Krisztián Vadócz |
| 11 | MED | Hungría | Filip Holender |
| 13 | DEF | Hungría | Tibor Heffler |
| 14 | DEF | Hungría | Nikolasz Kovács |
| 15 | DEF |  | Stefan Deák |
| 16 | MED | Hungría | Zsolt Pölöskei |
| 17 | MED | República Checa | Tomas Pilik |
| 18 | POR | Hungría | András Horváth |
| 19 | DEL |  | Danilo |
| 20 | DEL | Hungría | Dominik Cipf |
| 21 | MED |  | Fousseni Bamba |

 |  | 

| Nº | Posto | País | Xogador |
| --- | --- | --- | --- |
| 22 | MED | Hungría | Milán Májer |
| 23 | MED | Hungría | Bence Banó-Szabó |
| 24 | MED | Bosnia e Hercegovina | Đorđe Kamber |
| 25 | DEF | Croacia | Ivan Lovrić |
| 26 | DEF | Croacia | Dino Škvorc |
| 33 | DEF | Croacia | Tonći Kukoč |
| 36 | DEF | Hungría | Botond Baráth |
| 55 | MED | Hungría | Norbert Szendrei |
| 60 | DEF | Hungría | Attila Temesvári |
| 66 | POR | Hungría | Attila Berla |
| 77 | MED | Hungría | Gergő Nagy |
| 89 | DEL | Francia | David N'Gog |
| 96 | DEL | Hungría | Dániel Lukács |
| 98 | DEL | Hungría | Bálint Tömösvári |
| 99 | POR | Hungría | Dávid Gróf |

 |

Xogadores clásicos
------------------

* Hungría József Bozsik
* Hungría Zoltán Czibor
* Hungría Gyula Grosics
* Hungría Sándor Kocsis
* Hungría España Ferenc Puskás
* Hungría Lajos Tichy
* Hungría Lajos Détári
* Hungría Béla Illés
* Romanía  Hungría Vasile Miriuţă
* Hungría Sándor Torghelle

Véxase tamén
------------

### Ligazóns externas

* Páxina web oficial do club

|  |  |
| --- | --- |
| Control de autoridades | 
* Wd: Q275612
* WorldCat
* VIAF: 157296384

 |